ОБЯВЛЕНИЕ ЗА ПОДБОР

Община Пловдив кани потенциални кандидати за позиция **„Специалист социални дейности”** по проект № BG05М9OP001-2.008-0001 „Създаване на Дневен център за подкрепа на лица с увреждания, включително с тежки множествени увреждания в град Пловдив“, който се осъществява с финансовата подкрепа на Оперативна програма „Развитие на човешките ресурси“ 2014-2020 г., по Приоритетна ос №2 „Намаляване на бедността и насърчаване на социалното включване“, финансирана от Европейския съюз чрез Европейския социален фонд.

***Свободни позиции – 1 бр.***

**Основна цел на проекта:**

Въвеждането на комплексна подкрепа за лица с увреждания, включително с тежки такива, и техните семейства, чрез предоставянето на интегрирани социално-здравни, консултативни и терапевтични услуги, които да доведат до създаване на необходимите условия за подобряване на начина и качеството на живот на лицата от целевите групи.

Услугите ще се предоставят в Дневен център за подкрепа на лица с увреждания, включително с тежки множествени увреждания в град Пловдив на адрес: гр. Пловдив, ул.”Димитър Цончев“ № 11

 **1. Кандидатите следва да отговарят на следните изисквания:**

**Основни изисквания**

* да имат висше образование - завършена образователна степен бакалавър/магистър с професионално направление „Социални дейности”; Социална педагогика, Специална педагогика, Психология,Педагогика
* да имат професионален опит не по-малък от 2 години в областта на социалните дейности.

 **Специфични изисквания**

***Ще се счита за предимство:***

* да имат практически опит в работа с хора с увреждания и техните семейства или в изпълнение на проекти в областта на социалните услуги за хора с увреждания, здравеопазването или образованието;
* да познават спецификата на социалната работа с хора с увреждания.

**2. Профил на длъжността:**

* Провежда наблюдения, анкети, разговори и беседи за проучване на психологическия микроклимат, интересите, потребностите и мотивацията на целевата група, както на хората с увреждания, така и на техните близки/основни обгрижващи;
* Създава и поддържа на индивидуално досие за всеки потребител от целевата група на хората с увреждания;
* Изготвя оценка на потребностите и индивидуален план за работа на всеки потребител по проекта представител на целевите групи;
* Участва в изготвянето на методика и програма за социална адаптация на лицата с увреждания, техните близки/основни обгрижващи;
* Работи със семействата на лицата от целевата група.

**3. Срок на договора и работно време:** С одобрения кандидат ще бъде сключен срочен трудов договор с изпитателен срок. Проектът е със заложен срок на изпълнение до **31.12.2021г**. Работно време – **8** часа дневно.

**4. Документи за кандидатстване:**

Заинтересованите кандидати следва да представят следните документи:

- заявление (по образец);

- автобиография, с подробно описание на изискуемите в т. 1 квалификация и опит (по образец);

- копие от документи за завършено образование, квалификация, сертификати;

- копие от документи, удостоверяващи трудовия стаж.

**5. Срок и начин за подаване на документи :**

Заинтересуваните кандидати следва да подадат документи за кандидатстване в срок до **17.00 ч. на 12.08.2021г**.

Документите могат да се подават в деловодството на община Пловдив на адрес: пл. „Стефан Стамболов“ № 1, всеки работен ден (понеделник – петък) от 9.00 до 17.00 часа.в рамките на срока, определен в обявлението. Кандидати, подали документи след изтичане на срока, ще бъдат допуснати до участие при липса на подадени заявления и/или при неодобрени кандидати.

**6**. **Етапи на подбора:**

1. **Етап.** Преглед на кандидатурите по документи.

Селектиране на кандидатите, отговарящи на критериите за образование и професионален опит

**2. Етап.** Провеждане на структурирано интервю с допуснатите кандидати. Чрез структурираното интервю се проверяват мотивацията, деловите качества и личностните качества.

**3. Етап.** Оценяване и класиране на кандидатите.

**Забележка:**

За допълнителна информация – Марияна Костадинова, Ръководител на проект,

GSM: 0878743594.